Na podlagi petega odstavka 6. člena Zakona o nevladnih organizacijah (Uradni list RS, št. 21/18) in drugega odstavka 237. člena Zakona o varstvu okolja (Uradni list RS, 44/22, 18/23 - ZDU-1O, 78/23 – ZUNPEOVE in 23/24) minister za okolje, podnebje in energijo izdaja

**PRAVILNIK**

**o določitvi kriterijev za izkazovanje pomembnejših dosežkov delovanja nevladne organizacije za podelitev statusa nevladne organizacije v javnem interesu na področju varstva okolja**

1. **člen**

 **(vsebina)**

Ta pravilnik določa kriterije za izkazovanje pomembnejših dosežkov delovanja nevladne organizacije, na podlagi katerih se nevladni organizaciji, ki deluje na področju varstva okolja (v nadaljnjem besedilu: nevladna organizacija), podeli status nevladne organizacije v javnem interesu.

1. **člen**

 **(podpodročja varstva okolja)**

Za namene tega pravilnika področje varstva okolja vključuje naslednja podpodročja:

1. zmanjševanje emisij toplogrednih plinov, povečevanje ponorov in povečevanje odpornosti na podnebne spremembe;
2. trajnostno ravnanje z odpadki;
3. preprečevanje in odpravljanje posledic čezmerne obremenitve okolja;
4. varstvo zraka, voda in tal pred emisijami onesnaževal;
5. pravilno ravnanje z gensko spremenjenimi organizmi;
6. preprečevanje in odprava (posledic) raznovrstnega industrijskega onesnaževanja.
7. **člen**

 **(pomembnejši dosežki)**

Za pomembnejši dosežek nevladne organizacije šteje delovanje, ki neposredno izkazuje, da nevladna organizacija izvaja dejavnosti na podpodročjih iz prejšnjega člena na način iz 4. in 5. člena tega pravilnika.

1. **člen**

 **(kriteriji za izkazovanje pomembnejših dosežkov)**

Nevladna organizacija izkaže pomembnejši dosežek iz prejšnjega člena, če izpolnjuje vsaj štiri od naslednjih kriterijev na vsaj enem od podpodročij iz 2. člena tega pravilnika:

1. aktivno sodeluje pri razvoju področja varstva okolja s tem, da širi strokovno znanje z izobraževanjem, usposabljanjem, seminarji, terenskimi akcijami ali delavnicami in razvija ali izvaja programe razvoja področja varstva okolja na drug primerljiv način;
2. izvaja promocijske aktivnosti na področju varstva okolja, pripravi in izvaja programe in projekte, namenjene ozaveščanju otrok, dijakov, študentov in odraslih o pomenu varstva okolja;
3. vzpodbuja aktivnosti in dialog med pristojnimi organi in organizacijami za čim uspešnejše reševanje vprašanj na področju varstva okolja;
4. aktivno sodeluje pri oblikovanju ukrepov države ali samoupravne lokalne skupnosti, predlaga dopolnitve ali sprejem predpisov in ukrepov ter aktivno sodeluje v postopkih javnih obravnav in posvetov na področju varstva okolja;
5. aktivno sodeluje z domačimi ali mednarodnimi strokovnimi organizacijami, ki izvajajo dejavnosti na področju varstva okolja;
6. izvaja dejavnosti na področju varstva okolja, ki so po kakovosti ali namenu primerljive z dejavnostjo javnih zavodov, oziroma dejavnosti, ki dopolnjujejo mrežo javnih zavodov po vsebini dela ali načinu delovanja, v skladu s predpisi, ki urejajo javne zavode;
7. soorganizira ali izvaja srečanja za izmenjavo in prenos znanstvenih ali strokovnih spoznanj na področju varstva okolja v domačem ali mednarodnem prostoru (npr. konference, simpoziji, posveti, seminarji, okrogle mize);
8. izvaja strokovno svetovanje civilni družbi na področju varstva okolja;
9. izdaja strokovno literaturo, publikacije, študije ali druge strokovne objave v medijih na področju varstva okolja ali drugih strokovnih publikacijah.
10. **člen**

**(izkazovanje izpolnjevanja kriterijev)**

Kriterije iz prejšnjega člena nevladna organizacija izkazuje na naslednje načine:

- kriterij iz 2. in 7. točke prejšnjega člena z dokazilom o izvedenih vsaj dveh aktivnostih v letu in na vseh izvedenih aktivnostih v letu skupno doseženi udeležbi vsaj 50 ljudi;

- za kriterij iz 9. točke prejšnjega člena z dokazilom o najmanj dveh objavah strokovne literature, publikacije, študije ali druge strokovne objave v medijih na področju varstva okolja ali drugih strokovnih publikacijah;

- za kriterij iz 1., 3., 4., 5., 6. in 8. točke prejšnjega člena z dokazilom o izvedenih vsaj dveh aktivnostih

v letu.

**PREHODNA IN KONČNI DOLOČBI**

1. **člen**

**(končanje postopkov za pridobitev statusa nevladne organizacije na področju varstva okolja)**

Postopki za pridobitev statusa nevladne organizacije, ki deluje na področju varstva okolja, in postopki pregleda obdobnih poročil nevladnih organizacij, ki delujejo na področju varstva okolja, ki so se začeli na podlagi Pravilnika o podrobnejših pogojih in merilih za pridobitev statusa nevladne organizacije na področju varstva okolja, ki deluje v javnem interesu (Uradni list RS, št. 34/14 in 44/22 – ZVO-2), se končajo po tem pravilniku.

1. **člen**

**(prenehanje veljavnosti)**

Z dnem uveljavitve tega pravilnika preneha veljati Pravilnik o podrobnejših pogojih in merilih za pridobitev statusa nevladne organizacije na področju varstva okolja, ki deluje v javnem interesu (Uradni list RS, št. 34/14 in 44/22 – ZVO-2).

1. **člen**

**(začetek veljavnosti)**

Ta pravilnik začne veljati petnajsti dan po objavi v Uradnem listu Republike Slovenije.

Št. 070-58/2024

Ljubljana, dne 20. novembra 2024

EVA 2024-2570-0020

Mag. Bojan Kumer

 minister za okolje, podnebje in energijo